मारपीट करके दो को किया जख्मी, दो मामले दर्ज
जिलापुलिस ने मारपीट करके घायल करने संबंधी दो मामले दर्ज किए हैं। पहले मामले में थाना नेहियांवाला की पुलिस ने गांव हररायपुर में मारपीट करके घायल करने संबंधी मामला दर्ज किया है। पुलिस को दिए बयान में काला खां पुत्र फिरोज खां वासी हररायपुर ने बताया कि बीते दिन उसी के गांव का रहने वाला अमरीक सिंह उसकी दुकान पर आया और उसके साथ मारपीट शुरू कर दी और घायल करके फरार हो गया। इस संबंधी पुलिस ने काला खां के बयानों में अमरीक सिंह के खिलाफ मामला दर्ज करके कार्रवाई शुरू कर दी है। इस मामले में आरोपी फरार बताया जा रहा है। दूसरे मामले में एक युवक से मारपीट करने के आरोप में थाना तलवंडी साबो की पुलिस ने चार आरोपियों के खिलाफ मामला दर्ज किया है। इस संबंधी पुलिस को दिए बयान में बलजिंदर सिंह पुत्र नोहर सिंह वासी माहीनंगल ने बताया कि सन्नी, चमकीला, पम्मा (तीनों) वासी तलवंडी साबो हरप्रीत सिंह वासी मानसा ने पुरानी रंजिश की वजह से घेरकर उसके साथ मारपीट की और घायल कर दिया। इस संबंधी पुलिस ने बलजिंदर सिंह के बयानों पर चारों आरोपियों के खिलाफ मामला दर्ज करके कार्रवाई शुरू कर दी है। इस संबंधी पुलिस ने आरोपियों की गिरफ्तारी के प्रयास शुरू कर दिए हैं। जांच अधिकारी हरदीप सिंह ने बताया कि आरोपियों की गिरफ्तारी के लिए पुलिस लगी हुई है, शीघ्र आरोपियों को गिरफ्तार कर लिया जाएगा।
hin_Deva hin_Deva